*Muokkaile kutsusta* ***keltaisella korostetut*** *kohdat ja laita haaste eteenpäin.*

**<Sähköpostiotsikko>** Haastamme teidät mukaan järjestämään koko Suomen kattavia dialogeja tulevaisuuden koulusta

Hei **xxx**

Me **xxx:ssä** osallistumme Kehittämiskeskus Opinkirjon käynnistämiin dialogeihin tulevaisuuden koulusta järjestämällä dialogin. Haastamme teidät mukaan! Lue alta lisää ja ilmoittaudu mukaan: <https://link.webropolsurveys.com/S/8BFDE9CDC227685C>

Tervetuloa mukaan järjestämään koko Suomen kattavia dialogeja tulevaisuuden koulusta ja siitä, millaista tulevaisuutta haluamme koulutuksen kautta rakentaa!

Dialogeihin tulevaisuuden koulusta halutaan mukaan erilaisten ryhmien näkökulmia koko Suomen kattavasti. Opinkirjo kokoaa dialogien pohjalta julkaisun, joka julkaistaan Opinkirjon verkkosivustolla ja jota jaetaan mm. Educa-messuilla.

Tavoitteena on käydä monimuotoista keskustelua ja lisätä ymmärrystä koulun tulevaisuuteen ja kouluhyvinvointiin liittyvistä teemoista, kuulla erilaisia näkemyksiä, jakaa havaintoja ja pohtia, mikä meille tulevaisuudessa on tärkeää.

Keskustelunaiheita on kolme: tulevaisuuden koulun arvoperusta, kouluhyvinvointi ja tulevaisuuden koulun tehtävät. Voit itse valita aiheista sen, joka koskettaa sinua eniten.

Lisätietoa aiheista löydät Opinkirjon verkkosivuston uutisesta *Dialogisarja tulevaisuuden koulusta* <https://opinkirjo.fi/2022/08/01/dialogisarja-tulevaisuuden-koulusta/> sekä <https://opinkirjo.fi/toiminta/hankkeet-ja-verkostot/dialogit/dialogisarja-tulevaisuuden-koulusta/>

Ilmoittauduttuasi saat Opinkirjosta vinkkejä ja ohjeita dialogin järjestämiseen sekä keskustelujen alustukset, muokattavat dokumenttipohjat keskustelijoiden kutsumiseen ja keskustelun vetämiseen.

Dialogisarjasta lisätietoa Opinkirjossa antavat Eeva Mäkelä eeva.makela[at]opinkirjo.fi ja Tiina Karhuvirta tiina.karhuvirta[at]opinkirjo.fi.

Terveisin,

xx

KESKUSTELUN JÄRJESTÄMINEN

Osallistuminen on helppoa, eikä vaadi keskustelun järjestäjältä isoa panosta. Tärkeintä on halu lähteä mukaan keskusteluun!

Voitte yhdistää koulun tulevaisuuteen liittyvän teeman teille tärkeään aiheeseen, esimerkiksi "Mitä lasten ja nuorten kouluhyvinvointi / kouluyhteisön hyvinvointi sinulle/luokallemme/työyhteisöllemme/ harrastuspiirillemme merkitsee ja kuinka voimme sitä vahvistaa ja edistää?"

**Keskustelun järjestämisen tueksi saatte:**

* Kutsupohjan teksteineen ja ehdotuksen kutsutavoista ja aikataulusta
* Erätauko-keskustelun käsikirjoituksen, josta löytyy keskustelun ohjaamiseen tarvittava ohjeistus. Voitte järjestää keskustelun 2, 3 tai 4 tunnin mittaisena joko etänä tai kasvotusten
* Keskustelun alustuksena toimivan asiantuntijakirjoituksen johdattelemaan keskustelijoita syvään ja moninäkökulmaiseen aiheen käsittelyyn

**Keskustelun järjestäjän tulee:**

* Ilmoittautua keskustelun järjestäjäksi 14.10. mennessä <https://link.webropolsurveys.com/S/8BFDE9CDC227685C>
* Varata etäkeskustelualusta tai tila ja mahdolliset tarjoilut
* Kutsua keskustelijat (etäkeskusteluun 3-8 keskustelijaa, kasvokkain keskusteluun 6-12 keskusteluun)
* Vetää keskustelu
* Varata keskusteluun henkilö, joka toimii kirjurina
* Raportoida keskustelussa esiin nousseista keskeisistä teemoista, näkökulmista ja oivalluksista lomakkeella heti keskustelun jälkeen

DIALOGEISTA KOOTAAN JULKAISU

Dialogien kirjausten pohjalta tehdään yhteenveto siitä, millaisia ajatuksia koulutuksen ja koulun tulevaisuuteen liittyvät teemat koulutuksen arvoista, kouluhyvinvoinnista ja koulun tulevaisuuden tehtävistä herättävät, millaisia merkityksiä niihin liittyy, millaista koulutuksen tulevaisuutta halutaan rakentaa ja millaista tulevaisuutta koulutuksen kautta edistää.

Yhteenveto julkaistaan kaikkien käyttöön Opinkirjon verkkosivuilla ja siitä tuotetaan julkaisu, jota lähetetään päättäjille ja jaetaan opetusalan Educa-messuilla*.* Kenenkään henkilöllisyys ei tule käymään ilmi kirjauksista tai yhteenvedosta.

**Tervetuloa mukaan! Teitä tarvitaan!**